Id-Deputat Prim Ministru u Ministru għas-Saħħa Chris Fearne u l-Ministru għall-Edukazzjoni Justyne Caruana żaru ċentru ġdid tat-tilqim fl-MCAST f'Raħal Ġdid, biex issa f'Malta u Għawdex hawn madwar 40 ċentru tat-tilqim fejn in-nies jistgħu jieħdu l-vaċċin kontra l-Covid-19. "L-għan tagħna huwa li kemm jista' jkun malajr ikollna kemm jista' jkun nies li jkunu ħadu l-vaċċin kontra l-Covid-19, biex b'hekk nilħqu l-herd immunity tal-popolazzjoni sal-aħħar tas-sajf. Dan jista' jsir b'kollaborazzjoni sħiħa bejn l-entitajiet kollha tagħna. Fil-fatt, minbarra ċ-ċenru ta' tilqim fl-MCAST u ieħor fl-Università ta' Malta, għandna wkoll ċentru fil-Water Services u ċentru fil-Barracks tal-Forzi Armati ta' Malta f'Ħal Luqa," qal id-Deputat Prim Ministru. Il-Ministru għall-Edukazzjoni Justyne Caruana qalet li l-Ministeru qed jaħdem b'sinerġija sħiħa mal-Ministeru għas-Saħħa fil-kampanja ta' tilqim nazzjonali. Hija qalet li, "Għalhekk qed noffru wkoll postijiet li għandna bħala Ministeru u Dipartiment tal-Edukazzjoni biex dawk li qed jissejħu ħalli jieħdu l-vaċċin ikunu jistgħu jattendu f'dawn iċ-ċentri li qegħdin jinħolqu apposta, bħalma għamilna bil-koperazzjoni sħiħa tad-diriġenti tal-MCAST u ftaħna sala mgħammra b'kollox f'Raħal Ġdid". Sal-bieraħ kienu ngħataw it-tilqima 'l fuq minn 122,000 ruħ. Aqra wkoll 10 pajjiżi quddiem Malta fit-tqassim tal-vaċċin Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60505c328b574_rand.td-a-rec-img{text-align:left}.td_uid_3_60505c328b574_rand.td-a-rec-img img{margin:0 auto 0 0}